Deg umedya-agi, nwala-d belli awal “deg wul” i yellan deg taggara n ufyir amezwaru yuɣald srid deg tazwara n ufyir wis sin (02). Nger tamawt belli Zedek Mouloud deg kra n yisefraines, yella wanda i yettbeddil awalen i d-yettuɣalen s umeqqim ultiɣ. Am akken daɣen yella wanda i d-nufa kra n wawalen tettbeddil talɣa-nsen, ma llan deg waddad ilelli ad uɣalen d imaruzen. Ma llan d imaruzen ad uɣalen d ilelliyen. Ay-agi dayen ara d-nwali deg kra n yimedyaten.